11. ฐานะทางการเงิน และผลการดำเนินงาน

11.1 รายงานของผู้สอบบัญชีรับอนุญาต

สำนักงานผู้สอบบัญชี : สำนักงาน เอ.เอ็ม.ที แอสโซซิเอท

ชื่อผู้สอบบัญชี : นายชัยยุทธ อังศุวิทยา

ผู้สอบบัญชีรับอนุญาต เลขที่ 3885

เสนอ ผู้ถือหุ้นและคณะกรรมการ บริษัท ทุ่งคาฮาเบอร์ จำกัด (มหาชน)

(1) ข้าพเจ้าได้ตรวจสอบงบการเงินรวมของ บริษัท ทุ่งคาฮาเบอร์ จำกัด (มหาชน)
และบริษัทย่อย ซึ่งประกอบด้วยงบแสดงฐานะการเงินรวม ณ วันที่ 31 ธันวาคม 2555
งบแสดงการเปลี่ยนแปลงส่วนของผู้ถือหุ้นรวม งบกำไรขาดทุนเบ็ดเสร็จรวม
และงบกระแสเงินสดรวม สำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่นๆ
และได้ตรวจสอบงบการเงินเฉพาะของ บริษัท ทุ่งคาฮาเบอร์ จำกัด (มหาชน) ด้วยเช่นเดียวกัน

ความรับผิดชอบของผู้บริหารต่องบการเงิน

(2)
ผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็น
เพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญ
ไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

(3)
ข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ซึ่งข้าพเจ้าได้ปฏิบัติงานตรวจสอบตามมาตรฐานการสอบบัญชี
ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่า
งบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

  การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
  วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
  ซึ่งรวมถึงการประเมินความเสี่ยงจากการแสดงข้อมูล
  ที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาด
  ในการประเมินความเสี่ยงดังกล่าวผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
  เพื่อออกแบบวิธีการตรวจสอบที่เหมาะสมกับสถานการณ์
  แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
  การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร
  รวมทั้งการประเมินการ นำเสนองบการเงินโดยรวม

  ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ความเห็น

(4) ข้าพเจ้าเห็นว่างบการเงินข้างต้นนี้แสดงฐานะการเงินของ บริษัท ทุ่งคาฮาเบอร์ จำกัด
(มหาชน) และบริษัทย่อย ณ วันที่ 31 ธันวาคม 2555 ผลการดำเนินงานและกระแสเงินสด
สำหรับปีสิ้นสุดวันเดียวกัน ของ บริษัท ทุ่งคาฮาเบอร์ จำกัด (มหาชน) และบริษัทย่อย
และเฉพาะของ บริษัท ทุ่งคาฮาเบอร์ จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

การเน้นข้อมูลและเหตุการณ์

โดยมิได้เป็นเงื่อนไขในการแสดงความเห็นต่องบการเงิน ข้าพเจ้าขอให้สังเกตเรื่อง ดังต่อไปนี้;

(5) ตามที่กล่าวไว้ในหมายเหตุประกอบงบการเงินข้อ 4 ว่า
งบการเงินรวมและงบการเงินเฉพาะบริษัท ณ วันที่ 31 ธันวาคม 2555
แสดงหนี้สินหมุนเวียนสูงกว่าสินทรัพย์หมุนเวียนเป็นจำนวน 1,476.46 ล้านบาท และ 361.35
ล้านบาท ตามลำดับ มีผลขาดทุนสะสมเกินทุนจำนวน 288.88 ล้านบาท และ 136.06 ล้านบาท
ตามลำดับ เนื่องจากเหตุผลหลายประการ เช่น ความล่าช้าในการอนุญาตประทานบัตรใหม่
รวมทั้งค่าภาคหลวงและค่าธรรมเนียมการใช้พื้นที่ที่สูงกว่าที่กำหนดไว้ในการขอสัมปทานครั้งแรก
และการไม่ปฏิบัติตามสัญญาส่งออกทองคำ
อย่างไรก็ตามฝ่ายบริหารเชื่อว่าการจัดทำงบการเงินตามข้อสมมติฐานว่าบริษัทฯและบริษัทย่อยจะดำเนินงานอย่างต่อเนื่องนั้นเหมาะสม
เนื่องจากบริษัทฯและบริษัทย่อย มีเงินสดและสินค้าคงเหลือ และสินทรัพย์ที่ดี เช่น
ที่ดินที่จะสามารถเปลี่ยนเป็นเงินทุนหมุนเวียนเพียงพอที่จะชำระหนี้ให้เจ้าหนี้และสามารถดำเนินธุรกิจต่อไปได้ในอนาคต
นอกจากนั้นประมาณการค่าเสียหายตามสัญญาส่งมอบทองคำ จำนวน 849.50 ล้านบาท นั้น
ยังมีความไม่แน่นอน

(6) ตามที่กล่าวไว้ในหมายเหตุประกอบงบการเงินข้อ 1.6.1 ก ว่าในระหว่างปี 2555
ใบอนุญาตเข้าใช้พื้นที่ป่าไม้ และ ใบอนุญาตโลหกรรม ของบริษัทย่อย (“ทุ่งคำ”)
ได้หมดอายุลงทำให้ “ทุ่งคำ” ต้องหยุดกระบวนหน้าเหมือง (การขุด/ระเบิดหินในเขตป่าไม้)
อย่างไรก็ตาม เมื่อวันที่ 12 สิงหาคม 2556
ใบอนุญาตโลหกรรมได้รับการพิจารณาให้ต่อใบอนุญาตไปจนถึงวันที่ 12 สิงหาคม 2560 แล้ว
สำหรับใบอนุญาตเข้าใช้พื้นที่ป่าไม้ ยังอยู่ระหว่างประสานงานกับกรมป่าไม้

(7) ตามที่กล่าวไว้ในหมายเหตุประกอบงบการเงินข้อ 1.6.2 ว่าในเดือนพฤษภาคม 2556 บริษัท
สกายคลิฟฟ์ จำกัด
ได้ขายที่ดินพร้อมสิ่งปลูกสร้างและโอนสิทธิ์ใบอนุญาตก่อสร้างอาคารให้กับบริษัทที่ไม่เกี่ยวข้องกันแห่งหนึ่ง
ในราคา 720 ล้านบาท โดยราคาประเมินของที่ดินและสิ่งปลูกสร้างดังกล่าว ซึ่งประเมินในปี 2555
โดยผู้ประเมินอิสระตามรายชื่อที่ กลต.รับรอง 2 ราย มีมูลค่า 613 ล้านบาทและ 544.7 ล้านบาท
ตามลำดับ

  เมื่อวันที่ 15 พฤษภาคม 2556 ผู้ถือหุ้นรายหนึ่งของ “สกายคลิฟฟ์” ซึ่งเป็นบริษัทที่เกี่ยวข้องกัน
  (ซีโน แพค ดิเวลลอปเม้นท์) ซึ่งกำลังฟ้องเพิกถอนคณะกรรมการชุดปัจจุบันของ “สกายคลิฟฟ์”
  ตามที่กล่าวในหมายเหตุประกอบงบการเงินข้อ 32.30 มีหนังสือถึง “สกายคลิฟฟ์” ให้
  “สกายคลิฟฟ์” ป้องกันการโอนเงินที่ได้จากการขายที่ดินและสิ่งปลูกสร้างไปให้บริษัทฯ (ทุ่งคา)
  เพื่อชำระหนี้ของบริษัทฯ (ทุ่งคา) ในปี2556 “สกายคลิฟฟ์”
  อยู่ระหว่างการศึกษาแผนและเจรจาธุรกิจเพื่อพัฒนาอสังหาริมทรัพย์อื่นๆ ที่เหมาะสมต่อไป
  และในเดือนสิงหาคม 2556 ได้ลงทุนในบริษัทพัฒนาอสังหาริมทรัพย์แห่งหนึ่งซึ่งมีทุนจดทะเบียน
  315 ล้านบาท มีสัดส่วนการถือหุ้นร้อยละ 70 โดย “สกายคลิฟฟ์”
  ได้ชำระเงินค่าหุ้นลงทุนเป็นจำนวนเงินประมาณ 220 ล้านบาท แล้ว

(8) ตามที่กล่าวไว้ในหมายเหตุประกอบงบการเงินข้อ 1.6.5 (ข) ว่างบการเงินสำหรับปีสิ้นสุด
วันที่ 31 ธันวาคม 2553 ของบริษัทฯ ที่นำส่งไปยังตลาดหลักทรัพย์แห่งประเทศไทย (ตลท.)
แสดงส่วนของผู้ถือหุ้นมีค่าน้อยกว่าศูนย์ทำให้หลักทรัพย์ของบริษัทฯ ถูกประกาศ
เข้าข่ายอาจถูกเพิกถอนจากการเป็นหลักทรัพย์จดทะเบียนตามข้อบังคับ ตลท. อย่างไรก็ตาม
เมื่อวันที่ 6 มกราคม 2555 บริษัทฯ
ได้ชี้แจงแนวทางแก้ไขเหตุแห่งการอาจถูกเพิกถอนจากการเป็นหลักทรัพย์จดทะเบียนแก่ ตลท. ว่า
บริษัทฯ
ตัดสินใจเตรียมการฟื้นฟูกิจการด้วยการแต่งตั้งที่ปรึกษาทางการเงินเพื่อดำเนินการเสนอแผนการฟื้นฟูให้ผู้ถือหุ้นและนักลงทุนทราบ
โดยเมื่อวันที่ 9 มกราคม 2555 ตลท. ได้อนุญาตให้หลักทรัพย์ของบริษัทฯ
ซื้อหรือขายได้ระหว่างวันที่ 9 มกราคม 2555 ถึงวันที่ 7 กุมภาพันธ์ 2555
โดยตลาดหลักทรัพย์จะขึ้นเครื่องหมาย SP (Suspension) ห้ามซื้อหรือขายหลักทรัพย์ของบริษัทฯ
ตั้งแต่วันที่ 8 กุมภาพันธ์ 2555 เป็นต้นไป
จนกว่าบริษัทจะสามารถดำเนินการปรับปรุงแก้ไขฐานะการเงินและการดำเนินงานให้เป็นไปตามข้อกำหนดของตลาดหลักทรัพย์

(9) ตามที่กล่าวไว้ในหมายเหตุประกอบงบการเงินข้อ 3.5 ว่า นายโรนัลด์ อึ้ง วาย ชอย
กรรมการผู้จัดการของบริษัทฯ ได้ลาออกจากตำแหน่ง เมื่อวันที่ 6 มกราคม 2555 ซึ่ง ณ วันที่ 31
ธันวาคม 2554 บริษัทฯ ได้บันทึกค่าใช้จ่ายเงินชดเชยจากการลาออก แก่กรรมการผู้จัดการ
จำนวนเงิน 6.08 ล้านบาท และบริษัท ทุ่งคำ จำกัด จ่ายให้อีก 19.53 ล้านบาท
โดยผ่านทางบริษัท อู่ทองเอ็นเตอร์ไพรส์ จำกัด

  ในเดือน มกราคม 2555 กรรมการท่านหนึ่งของบริษัทฯ (ทุ่งคา)
  ได้ใช้สิทธิเฉพาะตัวในฐานะผู้ถือหุ้นของบริษัทฯ (ทุ่งคา) แจ้งความต่อกรมสอบสวนคดีพิเศษ
  (ดีเอสไอ) ให้ดำเนินคดีนายโรนัลด์ อึ้ง วาย ชอย กับพวก
  ในข้อหาความผิดตามพระราชบัญญัติหลักทรัพย์และตลาดหลักทรัพย์
  ขณะนี้อยู่ระหว่างการสอบสวนของพนักงานสอบสวน

(10) ตามที่กล่าวไว้ในหมายเหตุประกอบงบการเงินข้อที่ 13 ว่า ในปี 2551 บริษัทฯ และ บริษัท
ทุ่งคำ จำกัด (บริษัทย่อย) ได้จ่ายเงินทดรองจ่ายเพื่อการลงทุนให้แก่ บริษัท คอรัล รีซอร์ส จำกัด
(คอรัล) เป็นจำนวนเงินรวม 20.72 ล้านบาท (580,000 เหรียญสหรัฐฯ และ 50,000
ปอนด์สเตอร์ลิง) ต่อมาในเดือนเมษายนปี 2552 บริษัทฯ และบริษัทย่อยได้ยื่นฟ้องบริษัทคอรัล
และบริษัทย่อยในประเทศฟิลิปปินส์สองแห่ง และกรรมการหลักของกลุ่มบริษัทสามคน
ต่อศาลแพ่งที่ประเทศฟิลิปปินส์ เพื่อเรียกชำระเงินดังกล่าวคืน
และได้ร้องขอต่อศาลให้จำเลยนำทรัพย์สินเข้ามาเป็นหลักประกัน
และห้ามยักย้ายถ่ายเทหรือจำหน่ายทรัพย์สิน ต่อมาในเดือนกันยายน 2552
คอรัลได้เข้าสู่กระบวนการล้มละลาย และบริษัทฯ
ได้รับการเสนอให้ได้สิทธิแรกที่จะเข้าถือหุ้นบริษัทย่อยสองแห่งของคอรัล แต่บริษัทฯ
ไม่สามารถทำความตกลงกับผู้ดำเนินการกระบวนการล้มละลาย เรื่องเงื่อนไขการเข้าถือหุ้นได้
และเมื่อวันที่ 23 ธันวาคม 2552 ศาลแพ่งประเทศฟิลิปปินส์ได้มีคำสั่งจำหน่ายคดีทั้งสองกรณี
ซึ่งบริษัทฯ ได้ยื่นคำร้องเมื่อวันที่ 11 มกราคม 2553 ขอให้ศาลพิจารณาทบทวนคำสั่งดังกล่าวใหม่
อย่างไรก็ดี ในปี 2552 บริษัทฯ
ได้ตั้งค่าเผื่อหนี้สงสัยจะสูญสำหรับเงินทดรองจ่ายดังกล่าวไว้เต็มจำนวนแล้ว
ขณะนี้ผู้บริหารชุดใหม่อยู่ระหว่างตรวจสอบติดตามความคืบหน้าของคำร้องดังกล่าว

(11) ตามที่กล่าวไว้ในหมายเหตุประกอบงบการเงินข้อ 22 ว่าบริษัทฯ(ในฐานะผู้ค้ำประกัน)
และบริษัทย่อย ผิดนัดชำระหนี้เงินกู้ยืมจากธนาคารต่างประเทศซึ่งในปี 2554
ธนาคารต่างประเทศได้ยื่นฟ้องบริษัทย่อยต่อศาลประเทศอังกฤษ
ผ่านกระบวนการอนุญาโตตุลาการที่อังกฤษ เพื่อเรียกเงินคืนเป็นจำนวนรวมประมาณ 1,490.44
ล้านบาท (เทียบเท่าประมาณ 48.38 ล้านเหรียญสหรัฐอเมริกา)
ซึ่งประกอบด้วยต้นเงินกู้รวมดอกเบี้ยประมาณ 640.94 ล้านบาท (เทียบเท่าประมาณ 20.78
ล้านเหรียญสหรัฐอเมริกา) และค่าเสียหายจากสัญญาส่งออกทองคำเป็นเงินประมาณ 849 ล้านบาท
(เทียบเท่าประมาณ 27.60 ล้านเหรียญสหรัฐอเมริกา)

เมื่อวันที่ 21 กันยายน 2555
บริษัทย่อยได้ฟ้องร้องธนาคารต่างประเทศต่อศาลทรัพย์สินทางปัญญาและการค้าระหว่างประเทศกลางเรื่องเพิกถอนสัญญากู้ยืมเงินและสัญญาส่งมอบทองคำ
ข้อหาหรือฐานความผิดว่ากู้ยืม ละเมิด โมฆะกรรม เรียกทรัพย์คืน จำนวน 479.15 ล้านบาท
ซึ่งศาลได้ไต่สวนคำร้องทั้งสองฝ่ายเสร็จสิ้นแล้ว อยู่ระหว่างการรอคำสั่งศาล

เมื่อวันที่ 27 มีนาคม 2556 อนุญาโตตุลาการที่อังกฤษ มีคำชี้ขาดตัดสินให้บริษัทย่อยชดเชยเงินกู้
ดอกเบี้ยและค่าเสียหายรวมประมาณ 51.44 ล้านเหรียญสหรัฐ
ขณะนี้ฝ่ายบริหารอยู่ระหว่างเจรจาเพื่อระงับข้อพิพาท

(12) ตามที่กล่าวไว้ในหมายเหตุประกอบงบการเงินข้อ 32.16 ว่าเมื่อวันที่ 28 กันยายน 2555
บริษัทฯ ได้ลงนามในสัญญาจะซื้อจะขายที่ดิน 2 แปลงโฉนดเลขที่ 2613 และ 36860
ในจังหวัดภูเก็ต ในราคา 82.64 ล้านบาท โดยได้รับเงินมัดจำจากคู่สัญญาแล้วเป็นจำนวนเงินรวม
2.5 ล้านบาท และงวดที่ 2 ชำระจำนวน 5.5 ล้านบาท
ส่วนที่เหลือทั้งหมดชำระในวันโอนกรรมสิทธิ์ที่ดินต่อมาเมื่อวันที่ 19 กรกฎาคม 2556
บริษัทฯได้รับชำระเงินค่าซื้อขายที่ดินที่เหลือทั้งหมด และได้โอนกรรมสิทธิ์ให้แก่ผู้จะซื้อแล้ว

(13) ตามที่กล่าวไว้ในหมายเหตุประกอบงบการเงินข้อ 32.17 เมื่อวันที่ 28 มีนาคม 2556
บริษัทฯ ได้ลงนามในสัญญาขายฝากที่ดินของบริษัทฯ ที่จังหวัดภูเก็ต 2 แปลง โฉนดเลขที่ 312 และ
2614 กับบุคคลที่ไม่เกี่ยวข้องกัน เป็นจำนวนเงิน 30 ล้านบาท เพื่อนำเงินมาใช้หมุนเวียนชั่วคราว
ต่อมาในเดือน มิถุนายน 2556 บริษัทฯ ได้ชำระเงินคืนแก่คู่สัญญาและไถ่ถอนขายฝากที่ดินกลับคืนแล้ว

(14) ตามที่กล่าวไว้ในหมายเหตุประกอบงบการเงินข้อ 32.18 เมื่อวันที่ 13 สิงหาคม 2556
“ทุ่งคำ” ได้ลงนามในสัญญาจ้างนิติบุคคลแห่งหนึ่ง
เพื่อก่อสร้างอ่างเก็บน้ำและร่องระบายน้ำในพื้นที่หมู่บ้านรอบเหมือง “ทุ่งคำ” เป็นจำนวนเงิน 8.44
ล้านบาท ซึ่งเกิดจากการร้องขอจากผู้บริหารท้องถิ่น เพื่อยกระดับคุณภาพชีวิต สร้างสัมพันธ์
และความเข้าใจกับประชาชนรอบเหมือง

(15) ตามที่กล่าวไว้ในหมายเหตุประกอบงบการเงินข้อ 32.21 ว่า บริษัทย่อยแห่งหนึ่ง
มีคดีความฟ้องร้องกับสำนักงานปฏิรูปที่ดินเพื่อเกษตรกรรม (ส.ป.ก.) ดังนี้

  คดีที่ 1 เรื่องการชำระค่าตอบแทนการใช้ที่ดินในเขตปฏิรูป

  เมื่อวันที่ 19 ธันวาคม 2550 ส.ป.ก. มีหนังสือแจ้งให้ “ทุ่งคำ”
  ชำระค่าตอบแทนการใช้ที่ดินระหว่างเดือนมกราคม ถึง พฤศจิกายน 2550
  เป็นจำนวนเงินเท่ากับการเก็บค่าภาคหลวง จำนวน 14,563,336 บาท “ทุ่งคำ”
  เห็นว่าการเรียกเก็บเงินดังกล่าวเป็นภาระเกินควรและไม่เป็นธรรม

  เมื่อวันที่ 12 กันยายน 2551 “ทุ่งคำ” ได้ยื่นคำฟ้องต่อศาลปกครองขอนแก่น
  เพื่อขอให้ศาลมีคำสั่งเพิกถอนหนังสือดังกล่าว
  และขอให้ศาลไต่สวนฉุกเฉินเพื่อให้มีคำสั่งเพิกถอนหนังสือเรียกเก็บเงินค่าตอบแทนของ ส.ป.ก.

  ในวันที่ 25 กันยายน 2551 ศาลมีคำสั่งรับคำฟ้อง แต่ยกคำร้องขอไต่สวนฉุกเฉินของ “ทุ่งคำ”
  จำกัด ต่อมา ส.ป.ก. ได้ให้การและฟ้องแย้ง
  “ทุ่งคำ”ให้ชำระค่าตอบแทนในส่วนที่ค้างชำระพร้อมดอกเบี้ย

  เมื่อวันที่ 27 พฤษภาคม 2552 “ทุ่งคำ”ได้ยื่นคำคัดค้านคำให้การของ ส.ป.ก. และ

  ในวันที่ 9 กันยายน 2552 “ทุ่งคำ”
  ได้ยื่นคำให้การเพิ่มเติมแก่ศาลปกครองในส่วนที่ฟ้องแย้งว่ามิได้ค้างชำระ
  และขอสงวนสิทธิเรียกเงินที่ชำระไปคืนพร้อมดอกเบี้ยในอัตราสูงสุดที่ “ทุ่งคำ” ต้องชำระไป

  เมื่อวันที่ 13 มกราคม 2553 จากการขอตรวจสำนวนคดี “ทุ่งคำ”
  พบว่าศาลมีคำสั่งไม่อนุญาตคำขอคุ้มครองชั่วคราวของ ส.ป.ก. โดยห้ามให้ “ทุ่งคำ”
  ทำเหมืองในเขตปฏิรูปที่ดิน เพราะไม่ปรากฏว่า ส.ป.ก.
  ได้รับความเสียหายที่ยากแก่การเยียวยาในภายหลัง

  ต่อมาวันที่ 21 ธันวาคม 2553 “ทุ่งคำ” ได้แก้ไขเพิ่มเติมคำฟ้อง และได้ขอให้ศาลมีคำสั่งให้
  ส.ป.ก. คืนเงินซึ่ง “ทุ่งคำ” ได้จ่ายไปแล้ว จำนวน 84 ล้านบาท คืนแก่ “ทุ่งคำ”

  เมื่อวันที่ 4 พฤษภาคม 2554 ศาลปกครองขอนแก่นมีคำสั่งโอนคดีที่ฟ้องโดย “ทุ่งคำ”
  ไปศาลปกครองอุดรธานีและศาลปกครองอุดรธานีได้รับคดีไว้เป็นเลขคดีดำที่ 251/2554

  เมื่อวันที่ 3 มิถุนายน 2554 ศาลปกครองอุดรธานี มีคำสั่งไม่รับคำฟ้องไว้พิจารณา

  เมื่อวันที่ 30 มิถุนายน 2554 “ทุ่งคำ” ได้ยื่นอุทธรณ์ต่อศาลปกครองอุดรธานี และ

  เมื่อวันที่ 19 กรกฎาคม 2554 ศาลปกครองอุดรธานี ได้ส่งคดีไปยังศาลปกครองสูงสุด
  ขณะนี้คดีอยู่ระหว่างการพิจารณาของศาลปกครองสูงสุด

  คดีที่ 2 ความยินยอมให้ใช้พื้นที่ในเขตปฏิรูปที่ดิน

  เมื่อวันที่ 9 พฤษภาคม 2554 “ทุ่งคำ”
  ได้รับหนังสือยกเลิกความยินยอมให้ใช้พื้นที่ในเขตปฏิรูปที่ดินจาก ส.ป.ก.และให้ “ทุ่งคำ”
  ขนย้ายสิ่งปลูกสร้างและพนักงานออกจากเขตปฏิรูปที่ดินภายใน 60 วันนับจากวันที่ได้รับหนังสือนี้

  เมื่อวันที่ 5 กรกฎาคม 2554 “ทุ่งคำ” ได้ยื่นฟ้องต่อศาลปกครองกลางเพื่อเพิกถอนคำสั่งของ
  ส.ป.ก. และได้ยื่นขอทุเลาการบังคับคดีและขอคุ้มครองชั่วคราว
  ซึ่งต่อมาศาลปกครองกลางมีคำสั่งให้โอนคดีไปยังศาลปกครองอุดรธานี

  เมื่อวันที่ 14 ตุลาคม 2554
  ศาลปกครองอุดรธานีมีคำสั่งทุเลาการบังคับคดีการยกเลิกหนังสือยินยอมให้ใช้พื้นที่ในเขตปฏิรูปที่ดินจาก
  ส.ป.ก. เป็นการชั่วคราวจนกว่าศาลจะมีคำพิพากษาหรือคำสั่งเป็นอย่างอื่น ดังนั้น
  จึงไม่มีผลกระทบต่อการดำเนินงานของ“ทุ่งคำ” และ“ทุ่งคำ”
  สามารถเข้าไปดำเนินกิจการได้ตามปกติ

  เมื่อวันที่ 22 มีนาคม 2556
  ศาลปกครองอุดรธานีมีคำพิพากษาให้เพิกถอนหนังสือยกเลิกความยินยอมให้ใช้พื้นที่ในเขตปฏิรูปที่ดิน
  และยกเลิกหนังสือที่ให้ “ทุ่งคำ” ขนย้ายสิ่งปลูกสร้างและพนักงานออกจากเขตปฏิรูป

  เมื่อ 19 เมษายน 2556 ส.ป.ก. ได้ยื่นอุทธรณ์ และ

  เมื่อวันที่ 19 สิงหาคม 2556 “ทุ่งคำ” ได้ยื่นคำแก้อุทธรณ์
  ขณะนี้อยู่ระหว่างการพิจารณาของศาลปกครองสูงสุด

(16) ตามที่กล่าวไว้ในหมายเหตุประกอบงบการเงินข้อ 32.22 ว่าบริษัทย่อยแห่งหนึ่ง (บริษัท
สกายคลิฟฟ์ จำกัด)มีคดีฟ้องร้องเกี่ยวกับการ ผิดสัญญาร่วมทุน ดังนี้

  เมื่อวันที่ 8 พฤษภาคม 2551 บริษัทฯ บริษัทย่อย (“สกายคลิฟฟ์”) และบริษัทที่เกี่ยวข้องกัน
  (“สินธนา โฮลดิ้งส์”) ถูกฟ้องร้องเรียกค่าเสียหายจากการผิดสัญญาร่วมทุน
  เป็นจำนวนเงินประมาณ 349.40 ล้านบาท เมื่อวันที่ 17 พฤศจิกายน 2552
  ศาลได้ยกฟ้อง“สกายคลิฟฟ์” และศาลได้พิพากษาให้บริษัทฯ
  และบริษัทที่เกี่ยวข้องกันร่วมกันรับผิดคืนเงินค่าหุ้นจำนวน 36.5 ล้านบาท พร้อมดอกเบี้ย
  อย่างไรก็ตามบริษัทฯ ไม่เห็นด้วยกับคำพิพากษาดังกล่าวในส่วนของบริษัทฯ
  และบริษัทที่เกี่ยวข้องกัน เนื่องจากบริษัทฯ มิได้เป็นผู้ รับเงินจากโจทก์ และ “สินธนา โฮลดิ้งส์”
  ทำการเพียงเป็นตัวแทน และในวันที่ 13 มกราคม 2553 บริษัทฯ ได้ยื่นอุทธรณ์
  และขอทุเลาบังคับคดีในระหว่างการอุทธรณ์ต่อศาลอุทธรณ์

  แต่ปรากฏว่าเมื่อวันที่ 22 มิถุนายน 2553 โจทก์ได้ทำการบังคับคดีโดยนำยึดที่ดินของบริษัทจำนวน
  4 แปลง ที่จังหวัดภูเก็ต และอาคารชุดอีสทาวเวอร์ของ “สินธนา โฮลดิ้งส์”
  ไว้ต่อเจ้าพนักงานบังคับคดี ต่อมาเมื่อวันที่ 1 กุมภาพันธ์ 2554 ศาลอุทธรณ์ได้มีคำสั่งให้ บริษัทฯ
  และ “สินธนา โฮลดิ้งส์”
  จัดหาหลักประกันสำหรับจำนวนเงินที่จะต้องชำระตามคำพิพากษาศาลชั้นต้นพร้อมดอกเบี้ย
  มาวางต่อศาลเพื่อทุเลาการบังคับคดี ซึ่งในวันที่ 4 กรกฎาคม 2554 บริษัทฯ
  ได้นำอาคารชุดของบริษัทฯ จำนวน 2 ห้องชุด เลขที่ 252/252 และ 252/11 ชั้น 7
  อาคารสำนักงานเมืองไทย-ภัทร ไปวางต่อศาลตามคำสั่งเพื่อให้ศาลงดการบังคับคดีไว้ชั่วคราว
  ศาลจึงได้งดการบังคับคดีไว้ในระหว่างที่บริษัทอุทธรณ์คำพิพากษา

  ต่อมาเมื่อวันที่ 1 สิงหาคม 2555 ศาลอุทธรณ์ได้พิพากษายืนตามศาลชั้นต้น บริษัทฯ และ “สินธนา
  โฮลดิ้งส์”ได้ยื่นฎีกาเมื่อวันที่ 28 กันยายน 2555 คดีอยู่ระหว่างการพิจารณาของศาลฎีกา
  ซึ่งบริษัทฯ ได้ยื่นคำร้องขอทุเลาการบังคับคดีในระหว่างฎีกา ต่อมาเมื่อวันที่ 14 ธันวาคม 2555
  บริษัทฯ ได้นำห้องชุดเลขที่ 252/252 และ เลขที่ 252/11
  วางค้ำประกันไว้ต่อศาลในระหว่างฎีกาคำพิพากษา
  โจทก์จึงได้ดำเนินการถอนการยึดที่ดินของบริษัทจำนวน 4 แปลง ที่จังหวัดภูเก็ต

(17) ตามที่กล่าวไว้ในหมายเหตุประกอบงบการเงินข้อ 32.24 ถึง 32.28 ว่าในระหว่างปี 2555
อดีตกรรมการและพนักงานของบริษัทฯ รวม 6 ราย
ได้ยื่นฟ้องเป็นรายบุคคลต่อศาลแรงงานเรียกร้องให้บริษัทฯ จ่ายค่าชดเชยการออกจากงาน
เป็นเงินรวมประมาณ 22.95 ล้านบาท ขณะนี้อยู่ระหว่างการพิจารณาของศาลแรงงาน
หรือศาลอุทธรณ์

(18) ตามที่กล่าวไว้ในหมายเหตุประกอบงบการเงินข้อ 32.29 ว่าเมื่อวันที่ 24 ธันวาคม 2555
อดีตกรรมการผู้จัดการได้ฟ้องบริษัทฯ ต่อศาลแพ่งให้เพิกถอนมติที่ประชุมคณะกรรมการบริษัทฯ วันที่
27 กรกฎาคม 2555 และเรียกค่าเสียหาย เป็นจำนวนเงิน 50 ล้านบาท ซึ่งบริษัทฯ
และคณะกรรมการฯ ได้ยื่นฟ้องแย้งและเรียกค่าเสียจากอดีตกรรมการผู้จัดการเป็นจำนวนเงินรวม
47 ล้านบาท ขณะนี้อยู่ระหว่างการพิจารณาของศาล

(19) ตามที่กล่าวไว้ในหมายเหตุประกอบงบการเงินข้อ 32.34 ว่า เมื่อวันที่ 24 ธันวาคม 2555
เจ้าหนี้ซึ่งเป็นบริษัทที่เกี่ยวข้องกันสองแห่ง ได้ยื่นฟ้องบริษัทฯ ต่อศาลล้มละลายกลาง
อ้างว่าบริษัทฯค้างชำระหนี้กู้ยืมเงินจำนวนประมาณ 46 ล้านบาท และงบการเงินปี 2554
ของบริษัทฯ มีหนี้สินมากกว่าทรัพย์สิน จึงขอศาลมีคำพิพากษาให้พิทักษ์ทรัพย์เด็ดขาดและให้บริษัทฯ
ล้มละลาย ซึ่งบริษัทฯ ได้ยื่นคำให้การต่อสู้คดี
โต้แย้งมูลหนี้ที่เจ้าหนี้ทั้งสองนำมาฟ้องร้องต่อศาลล้มละลายกลาง คดีอยู่ระหว่างการพิจารณาของศาล
นัดสืบพยานในวันที่ 10 กันยายน 2556

(20) ตามที่กล่าวไว้ในหมายเหตุประกอบงบการเงินข้อ 32.35 ว่าบริษัทฯ
ฟ้องร้องดำเนินคดีกับบริษัทที่เกี่ยวข้องกันทั้งสองแห่ง และอดีตกรรมการของบริษัทท่านหนึ่ง
เกี่ยวกับการจำนำและขายทอดตลาดใบหุ้นของบริษัทฯ (หุ้นของบริษัท ทรัพยากรสมุทร จำกัด)
รวมทั้งได้ฟ้องร้องต่อศาลแพ่งให้เพิกถอนนิติกรรมการกู้เงินและการจำนำใบหุ้นดังกล่าว

เรื่องอื่นๆ

(21) งบการเงินรวมของบริษัท ทุ่งคาฮาเบอร์ จำกัด (มหาชน) และบริษัทย่อย
และงบการเงินเฉพาะ บริษัท ทุ่งคาฮาเบอร์ จำกัด (มหาชน) สำหรับปีสิ้นสุดวันที่ 31 ธันวาคม
2554 ตรวจสอบโดยผู้สอบบัญชีอื่นในสำนักงานเดียวกันกับข้าพเจ้า
และเสนอรายงานไว้โดยแสดงอย่างไม่มีเงื่อนไข
โดยมีวรรคเน้นข้อมูลและเหตุการณ์เกี่ยวกับเรื่องต่างๆ ของรายงานลงวันที่ 28 กุมภาพันธ์ 2555
ตามเอกสารแนบ 1 ท้ายรายงานนี้

[]

[]

[]

[]

[]

2.  สรุปฐานะการเงิน

  ฐานะการเงินและผลการดำเนินงานที่นำเสนอประกอบด้วย
  ผลการดำเนินงานจากงบการเงินสำหรับปี สิ้นสุดวันที่ 31 ธันวาคม 2555
  ที่ผ่านการตรวจสอบจากผู้สอบบัญชี
  โดยแสดงเปรียบเทียบกับผลการดำเนินงานจากงบการเงินสำหรับปีสิ้นสุดวันที่ 31 ธันวาคม 2554
  และ 2553 ที่ผ่านการตรวจสอบจากผู้สอบบัญชีแล้ว

[]

[]

[]

[]

[]

  11.1.3 อัตราส่วนทางการเงิน ณ สิ้นปีบัญชี 2555 , 2554 , และ 2553

[]

11.2 คำอธิบายและวิเคราะห์ของฝ่ายจัดการ ปี 2555

  11.2.1 สินทรัพย์รวมของบริษัทฯ

  สินทรัพย์รวมของบริษัทและบริษัทย่อย ณ วันที่ 31 ธันวาคม 2555 มีจำนวนทั้งสิ้น 1,772.388
  ล้านบาท ลดลงจาก ณ วันที่ 31 ธันวาคม 2554 เป็นจำนวน 194.720 ล้านบาท หรือ ร้อยละ
  9.90 โดยมีรายละเอียดการเพิ่มขึ้นลดลงที่มีสาระสำคัญเมื่อเปรียบเทียบกับปี 2554 มาดังนี้

[]

  เงินสดและรายการเทียบเท่าเงินสด มีการปรับลดลงจากปีก่อนที่ 60.283 ล้านบาท
  หรือคิดเป็นร้อยละ 56.86 เนื่องมาจาก บริษัทนำเงินดังกล่าวไปสำรวจดีบุกที่เมือง Hinboun
  และถ่านหินที่เมืองเวียงภูคา สาธารณรัฐประชาธิปไตยประชาชนลาว
  โดยการลงทุนดังกล่าวสอดคล้องกับยุทธศาสตร์ทางธุรกิจของบริษัทในหลายด้าน
  โดยประโยชน์ที่คาดว่าได้รับได้แก่
  การขยายฐานการผลิตและลดความเสี่ยงในการประกอบธุรกิจเหมืองแร่ภายในประเทศ
  จากความล่าช้าของประทานบัตรใหม่ โดยใช้เงินในโครงการนี้ 18.169 ล้านบาท และ
  เงินสดใช้ไปในการดำเนินงานเป็นจำนวนเงินทั้งสิ้น 16.973 ล้านบาท

  11.2.2 หนี้สินรวมของบริษัทฯ

  []หนี้สิ้นรวมของบริษัทและบริษัทย่อย ณ วันที่ 31 ธันวาคม 2555 มีจำนวนทั้งสิ้น 2,061.273
  ล้านบาท เพิ่มขึ้นจาก ณ วันที่ 31 ธันวาคม 2554 เป็นจำนวน 360.178 ล้านบาท หรือ ร้อยละ
  1.79 โดยมีรายละเอียดการเพิ่มขึ้นลดลงที่มีสาระสำคัญเมื่อเปรียบเทียบกับสิ้นปีที่ผ่านมาดังนี้

  เจ้าหนี้อื่น ลดลงร้อยละ 63.79 จากปี 2554 เนื่องจากในไตรมาสที่ 4 ของปี 2555
  บริษัทประสบปัญหาเรื่องใบอนุญาตการขนส่งแร่
  ทำให้ไม่สามารถขายสินค้าและรับเงินรับล่วงหน้าค่าสินค้าจากคู่สัญญาได้ จึงมีผลให้เจ้าหนี้อื่น
  ลดลงจากปี 2554

  ในขณะที่ประมาณค่าธรรมเนียมการใช้พื้นที่ เพิ่มขึ้นเป็นจำนวน 105.039 ล้านบาท
  สาเหตุหลักก็คือสำนักงานการปฏิรูปที่ดินเพื่อเกษตรกรรม (ส.ป.ก.)
  ได้เรียกเก็บการนำทรัพยากรธรรมชาติในเขต ส.ป.ก.
  มาใช้ประโยชน์เป็นจำนวนเงินเท่ากับการเรียกเก็บค่าภาคหลวงที่ชำระให้แก่กรมอุตสาหกรรมพื้นฐานและการเหมืองแร่
  (กพร.) ดังนั้นบริษัทจึงได้บันทึกค่าธรรมเนียมการใช้พื้นที่กับสปก. เป็นหนี้สินตามมาตรฐานบัญชี
  แต่บริษัทเห็นว่าการเรียกเก็บเงินดังกล่าวเป็นภาระเกินควรและไม่เป็นธรรม
  จึงได้ยื่นฟ้องต่อศาลปกครอง เพื่อขอให้ศาลมีคำสั่งเพิกถอนหนังสือดังกล่าว
  ขณะนี้คดีอยู่ระหว่างการพิจารณาของศาลปกครองสูงสุด

  11.2.3 ส่วนของผู้ถือหุ้นของบริษัท

  ผู้ถือหุ้นของบริษัทและบริษัทย่อย ณ วันที่ 31 ธันวาคม 2555 มีจำนวนขาดทุนสะสมเกินทุน
  288.885 ล้านบาท เพิ่มขึ้นจาก ณ วันที่ 31 ธันวาคม 2554 เป็นจำนวน 57.987 ล้านบาท
  หรือ ร้อยละ 398.19
  โดยมีรายละเอียดการเพิ่มขึ้นลดลงที่มีสาระสำคัญเมื่อเปรียบเทียบกับสิ้นปีที่ผ่านมาดังนี้

  []

  ในส่วนของผู้ถือหุ้นนั้นบริษัทมียอดสะสมขาดทุนเพิ่มขึ้นจากการดำเนินงานของบริษัทของปี 2555
  เป็นจำนวนเงิน 228.469 ล้านบาทในส่วนที่เป็นของผู้ถือหุ้นบริษัทใหญ่
  โดยมีผลการขาดทุนสะสมเกินทุนเนื่องจากสาเหตุหลายประการ เช่น
  ความล่าช้าในการขออนุญาตประทานบัตรใหม่ รวมทั้งค่าภาคหลวงและค่าธรรมเนียมการใช้พื้นที่
  ที่สูงกว่ากำหนดไว้ในการขอสัมปทานครั้งแรกและการไม่ปฏิบัติตามสัญญาส่งออกทองคำ
  ซึ่งมีผลให้บริษัทต้องบันทึกค่าเสียหายที่คู่สัญญาเรียกร้องจากการไม่ปฏิบัติตามสัญญาส่งมอบทองคำและประมาณการดอกเบี้ยจ่ายจากค่าเสียหายที่คู่สัญญาเรียกร้อง

  11.2.4 ผลการดำเนินงาน

  วิเคราะห์จากผลการดำเนินงานของบริษัทตามงบการเงินรวมปี 2555 ปรากฏผลดังนี้

  ----------------------------- ----------- -- --------- -- ----------- -- -----------
                                                                           หน่วย: พันบาท

                                                            เปลี่ยนแปลง      

                                2555           2554         จำนวน          ร้อยละ

  รายได้ (พันบาท)                                                            

  รายได้จากการขายหินแอนดีไซต์       20,224         13,270       6,954          52.40

  รายได้จากการขายทองคำ           824,221        922,430      (98,209)       -10.65

  รายได้จากการขายทองแดง          132,787        134,703      (1,916)        -1.42

  ต้นทุนการขาย (พันบาท)                                                       

  ต้นทุนการขายหินแอนดีไซต์           13,213         11,668       1,545          13.24

  ต้นทุนจากการขายทองคำและทองแดง   566,104        484,499      81,605         16.84

  ค่าใช้จ่ายในการขาย (พันบาท)       251,218        223,346      27,872         12.48

  ค่าใช้จ่ายในการบริหาร (พันบาท)     208,896        196,149      12,747         6.50

  ต้นทุนทางการเงิน (พันบาท)         126,671        55,495       71,176         128.26

  กำไร (ขาดทุน) เบ็ดเสร็จรวม       (230,894)      23,526       (254,420)      -1,081.44
  (พันบาท)                                                                  

  อัตราส่วนกำไรขั้นต้น (%)           40.72          53.65        (12.93)        -24.10

  อัตราส่วนกำไรสุทธิ (%)            (24)           2            (26)           -1,174.09
  ----------------------------- ----------- -- --------- -- ----------- -- -----------

  11.2.4.1 รายได้

  รายได้จากการขายหินแอนดีไซด์มีการเติบโตอย่างมากในปีที่ผ่านมา โดยเพิ่มขึ้นร้อยละ 52.40
  โดยที่มียอดขายหินรวมในปี 2555 อยู่ที่ 105,152 ตัน ในขณะที่ปี 2554 อยู่ที่ 100,434 ตัน
  เนื่องจากมีความต้องหินแอนดิไซด์เป็นจำนวนมากในการซ่อมแซมถนน
  หลังจากวิกฤตการณ์น้ำท่วมครั้งใหญ่ในปลายปี 2554 ทำให้ราคาปรับตัวสูงขึ้นอย่างมากจากปี
  2554

  รายได้จาการขายทองคำนั้นลดลงจากปี 2554 อยู่ร้อยละ 10.65 โดยที่ราคาทองคำเฉลี่ยของปี
  2555 อยู่ที่ USD 1,669 ต่อออนซ์ ปี 2554 อยู่ที่ USD 1,572 ต่อออนซ์
  ในขณะที่มีการขายทองคำจำนวน 16,286 ออนซ์ ในปี 2555 และขายทองคำจำนวน 19,394
  ออนซ์ ในปี 2554 ตามลำดับ เนื่องจากบริษัทประสบปัญหาเรื่องใบอนุญาตการขนส่งแร่
  ทำให้ไม่สามารถขายสินค้าในไตรมาสที่ 4

  รายได้จาการขายทองแดงนั้นลดลงจากปี 2554 เล็กน้อยอยู่ร้อยละ 1.42 ในขณะเดียวกันในปี
  2555 ทางบริษัทได้กำไรจากอัตราแลกเปลี่ยน จำนวน 54.143 ล้านบาท

  11.2.4.2 กำไร

  กำไรขั้นต้นลดลงจากปี 2554 ร้อยละ 53.65 มาเป็น 40.72 ในปี 2555 สาเหตุหลักมีอยู่ 2
  ประการด้วยกันคือ

  ประการแรก อัตราส่วนผลผลิตทองคำที่ได้ไม่คงที่สม่ำเสมอ
  ขึ้นอยู่กับความสมบูรณ์ของสินแร่ที่สามารถนำมาผ่านกระบวนการ

  ประการที่สอง เมื่อวันที่ 5 พฤศจิกายน 2555
  บริษัทได้รับหนังสือจากกรมอุตสาหกรรมพื้นฐานและการเหมืองแร่สั่งให้หยุดการดำเนินการชั่วคราว
  เนื่องจากการทรุดตัวของสันเขื่อนบ่อกักเก็บกากแร่ ทำให้ไม่สามารถดำเนินการผลิตได้
  ประกอบกับใบอนุญาตประกอบโลหกรรมซึ่งหมดอายุวันที่ 12 สิงหาคม 2555
  ซึ่งบริษัทได้ดำเนินการขอต่ออายุและอยู่ระหว่างการพิจารณา

  ในส่วนของค่าใช้จ่ายในด้านการบริหารงานของบริษัทฯเพิ่มขึ้น 12.747 ล้านบาท
  เนื่องมาจากสาเหตุที่ทางบริษัทฯ
  ต้องดำเนินการเกี่ยวกับการว่าจ้างทนายในการดำเนินงานด้านคดีความต่างๆ ของบริษัทฯ
  เป็นจำนวนเงินรวม 28.560 ล้านบาท

  นอกจากนี้ในปีนี้หนี้สงสัยจากสูญมีจำนวน 76.953 ล้านบาท
  เกิดจากการขายหัวแร่ทองแดงให้กับบริษัทแห่งหนึ่ง
  ซึ่งบริษัทจะดำเนินการฟ้องร้องเรียกค่าเสียหายกับบริษัทดังกล่าวต่อไป

  11.2.4.3 ต้นทุนทางการเงิน

  ต้นทุนทางการเงินของบริษัทเพิ่มสูงขึ้นอย่างมาก จากกรณีที่บริษั
  ผิดสัญญาในการส่งออกทองคำที่ทำกับไว้กับทางธนาคารต่างประเทศแห่งหนึ่ง ซึ่งบริษัท
  มองว่าเป็นสัญญาที่ไม่เป็นธรรมกับบริษัทเนื่องจากในสัญญาระบุว่าให้ส่งออกทองคำที่ราคา 500 -
  805 ดอลล่าร์สหรัฐ ต่อ ออนซ์ ซึ่งราคาทองคำเฉลี่ยในปี 2555 อยู่ที่ประมาณ 1,669
  ดอลล่าร์สหรัฐ ต่อ ออนซ์

  ดังนั้นธนาคารต่างประเทศแห่งหนึ่ง ได้เรียกร้องค่าเสียหายจากเหตุดังกล่าวเป็นจำนวนเงิน
  27.601 ล้านเหรียญสหรัฐ จากการที่บริษัทผิดสัญญาดังกล่าว ซึ่งต่อมาอนุญาโตตุลาการ
  มีคำชี้ขาดตัดสินให้บริษัท ชดเชยดอกเบี้ย จำนวน 2.740 ล้านเหรียญสหรัฐ
  ทำให้บริษัทฯมีต้นทุนทางการเงินเพิ่มขึ้น

  11.2.4.4 กระแสเงินสด

  ในปี 2555 บริษัทขาดทุนจากการดำเนินการเป็นเงินสดสุทธิ 16.973 ล้านบาท
  เนื่องมาจากในปีที่ผ่านมาบริษัทประสบปัญหาเรื่องความล่าช้าของประทานบัตรและผลกระทบจากการที่หยุดการดำเนินงานตามคำสั่งของกรมอุตสาหกรรมพื้นฐานและการเหมืองแร่

  บริษัทได้ลงทุนสำรวจเหมืองถ่านหินและดีบุก ที่สาธารณรัฐประชาธิปไตยประชาชนลาว
  เป็นจำนวนเงิน 18.169 ล้านบาท